ร้านนี้ตั้งอยู่ย่านบ่อนไก่ เป็นร้านหนึ่งคูหาติดริมถนนพระรามสี่ฝั่งเดียวกับสนามมวยเลย และอยู่ตรงป้ายรถเมล์บ่อนไก่พอดี ถ้ายืนรอรถตรงป้ายจะได้กลิ่นหอมขอการผัดอาหารของร้านนี้เลย ซึ่งร้านนี้ก็จะขายอาหารตามสั่งทั่วไปกับทีเด็ดของร้านคือ ข้าวขาหมูเห็ดหอม และ ราดหน้าผัดซีอิ๊ว ข้าวขาหมูน้ำพะโล้รสเด็ดหวานๆกับเนื้อขาหมูนิ่มๆ  ถ้าใครที่ชอบทานข้าวขาหมูต้องลองชิมดูค่ะ ส่วนผัดซีอิ๊วก็จะผัดจนได้กินหอมไหม้ๆติดกระทะ จะทำให้ได้อรรถรสมากขึ้น แต่อาหารตามสั่งร้านนี้ก็อร่อยไม่เบาค่ะมีหลายเมนูให้เลือก ถือว่าร้านนี้นี่มีครบรูปแบบ